Die Swart Kat slaan ‘n nar en verdere avonture | Maroela Media
Die Swart Kat slaan ‘n nar en verdere avonture
‘n Verwarde dief wat homself Die Nar noem en hou van publisiteit; ontvoerings; spioenasie… Ja-nee, die Swart Kat het weer sy misdaadbestrydende hande vol! Hoe sal die gemaskerde held die skurke hierdie keer uitoorlê? Sal hy die raaisels kan oplos voor die simpel sersant Kobus Bril dit regkry? En belangrikste van alles: Gaan almal hierdie keer weet dat die Swart Kat toegeslaan het?
Die verhale van die Swart Kat het eers in die Jeugtydskrif Patrys verskyn. Later volg daar vyf boeke wat die gewilde TV-reeks tot gevolg het, met vier reekse van dertien episodes elk.
Chris Sasner is ‘n skuilnaam van Gert Basson. Gert is joernalis, skrywer en uitgewer wat tans op Swellendam woonagtig is. Hy is as hoofuitgewer verbonde aan die Swellendamse uitgewerhuis Hartbees. As joernalis was hy verbonde aan die tydskrifte Avontuur/Die Lewe, Nonquai/Servamus, assistent-redakteur van Die Suidwester en redakteur van die jeugtydskrif Patrys. As uitgewer was hy hoof van belletrie van Voortrekkerpers/Perskor; bestuurder Perskorboekklubs; bestuurder-uitgewer: Juventus, Femina en Folio: hoofuitgewer J.P. van der Walt tot met sy uittrede in 1998.
Nege oop arms
Kom in, dit vries daar buite